PROJEKT „VRŠNJAČKA POMOĆ U UČENJU“

CIKLUS: II I III (UČENICI VI, VII I VIII razreda)

CILJ: 1. Potaknuti učenike pomoći učenicima mlađeg uzrasta u učenju

OBRAZLOŽENJE CILJA: Nakon provedene ankete među učenicima VII. i VIII. razreda na kraju prošle školske godine o tome koje bi aktivnosti u školi trebalo uvesti, desetak učenika predložilo je organizaciju vršnjačke pomoći u učenju. Kako je jedna od školskih vrijednosti i međusobno pomaganje, psihologinja škole odlučila je organizirati grupu učenika volontera za pružanje pomoći u učenju.

OČEKIVANI ISHODI:

Učenici vršnjaci – pomagači će moći:

* Vježbati u grupi vršnjaka pomagača osnovne komunikacijske vještine (govor prihvaćanja)
* Opisati osnovne zakonitosti procesa učenja (strategije)
* Samostalno ili uz pomoć predmetnih učitelja i psihologinje pomagati mlađim učenicima u učenju pojedinih nastavnih predmeta
* Analizirati uspješnost pomagačkih aktivnosti
* Opisivati svoja iskustva na sastancima vršnjaka – pomagača

NAČIN OSTVARIVANJA: grupa podrške

SUDIONICI : Učenici koji se dobrovoljno jave uzrasta VI, VII i VIII. razreda (uz dozvolu roditelja).

NAČINI UČENJA – ŠTO RADE UČENICI:

Učenici pomagači u edukativnim radionicama „prolaze“ trening komunikacijskih vještina i strategija učenja

Jednom do dva puta mjesečno pomažu učenicima u učenju predmeta po izboru.

Izvještavaju o svojim iskustvima na supervizijskim sastancima

METODE POUČAVANJA – ŠTO RADI VODITELJ:

Voditelj priprema materijale za edukativne radionice

Organizira raspored pomagačkih aktivnosti

Dogovara pomoć predmetnih učitelja (po potrebi)

Vodi supervizijske sastanke

Pomaže vršnjacima – pomagačima

TRAJANJE IZVEDBE: tijekom školske godine 2016./17.

POTREBNI RESURSI/ MOGUĆE TEŠKOĆE (i način prevladavanja)

Resursi:

* Dovoljan broj zainteresiranih učenika
* Predmetni učitelji spremni na suradnju
* Prostor za učenje
* Učenici koji žele prihvatiti pomoć

Moguće teškoće:

|  |  |
| --- | --- |
| Teškoće | Način prevladavanja |
| Gubljenje motivacije pomagača | Podrška na supervizijskim sastancima, izvještavanje o uspjehu učenika koji su tražili pomoć |
| Pomagači nemaju vremena | Prilagodba rasporeda pomaganja |
| Pomagači nemaju dovoljno znanja iz predmeta | Pomoć predmetnih učitelja |

NAČIN PRAĆENJA I PROVJERA ISHODA:

Formativno: - analiza uspješnosti na supervizijski m sastancima

* Praćenje uspješnosti učenika koji koriste pomoć

Sumativno: Analiza iskustava i uspješnosti (upitnici, fokus grupe) pomagača na kraju školske godine

 Analiza školskog uspjeha iz pojedinih predmeta učenika korisnika pomoći

Analiza iskustava i zadovoljstva učenika korisnika (ispitna upitnicima ili razgovorom u fokus grupama)

ODGOVORNA OSOBA: Psihologinja Škole